10/05/2012 | Administración LocalMunicipal
Carballo
Notificación edictal

Intentada a notificación da resolución da Alcaldía, número 2011002690, de data 9 de novembro de 2011 a Promociones Olmeiro, S. L., e téndose recibido polo servizo de Correos a devolución da mesma e aos efectos do establecido no art.59.4 da Ley 30/92, de 26 de noviembre, (LRXAP-PAC), procédese, á súa notificación mediante o presente anuncio. “Notifícaselle que a Alcaldía, en data 9 de novembro de 2011 dictou a seguinte resolución: Expte.7/2010. Inspección urbanística. Asunto: Valado de obra en mal estado. Execución subsidiaria. Interesado: Promociones Olmeiro S. L. Situación: R/ Xilgaro – R/ Saturnino Cuiñas.1.- Promociones Olmeiro, s. l., solicitou e obtivo licenza municipal outorgada pola Xunta de Goberno Local de data 26/06/2006 (Expte: 126/2006) para a construcción dun edificio de 20 vivendas nas rúas Xilgaro e Saturniño Cuiñas, de Carballo.2.- Con data 13/10/2008, a Xunta de Goberno Local outorgou licenza para un reformado do proxecto básico e de execución segundo a solicitude da entidade promotora mantendose as condicións xerais e particulares da licenza inicial e sen modificación dos prazos de execución.3.- Por Decreto da Alcaldía de data 31/03/2010 ordenouse a retirada inmediata do valado de obra situado na rúa Xílgaro e a reposición da vía pública ao estado anterior. Esta resolución foi notificada á sociedade interesada con data 22/04/2010. I.-Con motivo da licenza edificatoria outorgada pola Xunta de Goberno Local de data 26/06/2006 (Expte 126/2006), e para responder das obrigacións correspondentes, a sociedade promotora presentou, con data 07/07/2006, nº rexistro entrada 7635, un documento de aval (nº 29756) de “Afianzamientos de Galicia, Sociedad de Garantía Recíproca (AFIGAL, S. G. R., NIF-G-15053754 con domicilio en A Coruña, R/San Andrés, nº 143-4ºCP 15003), no que se avala a Promocións Olmeiro, S. L. ante o Concello de Carballo por importe de 4.620,00 euros. II.-Por Decreto da Alcaldía de data 31/03/2010, ordenouse a retirada inmediata do valado de obra e a reposición da vía pública ao estado anterior, incluíndo a retirada e limpeza dos materiais de obra no espazo público, e a reparación de danos na vía pública. En dito Decreto advertíase ao interesado da execución subsidiaria por parte do Concello, no caso de non dar cumprimento ao ordenado correndo o importe efectivo dos traballos que se realicen por conta de Promocións Olmeiro, S. L. e, se procede e ata onde alcance, con cargo ao aval presentado para responder das obrigas da licenza recaida no expediente 126/2006. Transcorrido con exceso o prazo indicado en dito Decreto, sen que o interesado dese cumprimento ao mesmo nin conste presentado ningún escrito de alegacións ou impugnación respecto do citado Decreto, procede a execución subsidiaria como medio de execución forzosa conforme ao establecido nos artigos 95, 96 e 98 da Lei 30/1992, de 26 de novembro, de réxime xurídico das administracións públicas e do procedemento administrativo común, así como no artigo 199.4 da Lei 9/2002 de ordenación urbanística de Galicia. Segundo os informes que obran no expediente, dito valado carece de autorización. III.-A entidade promotora foi notificada da resolución anterior e non deu cumprimento á resolución municipal nin presentou escrito de impugnación respecto a dita resolución. IV.- O informe da arquitecta municipal de data 15/07/2010, motivado no parte de inspección urbanística de data 14/07/2010, indica que o valado da obra continúa instalado ocupando unha superficie da vía pública de aproximadamente 86,10 m 2. Indica tamén a arquitecta no seu informe que a obra está rematada exteriormente, polo que non se estima necesario manter a ocupación da vía pública co valado e o acopio de materiais de obra. Na actualidade o valado aínda non se retirou mantendose con elo a ocupación da vía pública sen autorización. Polo anterior, RESOLVO: Primeiro.- Decretar a execución subsidiaria a cargo da entidade Promociones Olmeiro, S. L., como medio de execución forzosa do Decreto 31/03/2010, incumprido pola citada entidade, e ordenar á Brigada Municipal de obras a súa execución material, con carácter inmediato, retirando o valado de obra e a reposición da vía pública ao seu estado anterior, incluindo a retirada e limpeza dos materiais de obra e a reparación de danos na vía pública derivados da obra edificatoria. A execución do ordenado será supervisada polo técnicos municipais e unha vez executada pasarase relación de custes aos servicios económicos municipais aos efectos da súa reclamación é entidade Promociones Olmeiro, S. L., e incautación do aval na cantidade que proceda. Segundo.- Dar conta aos servizos económicos municipais aos efectos procedentes, incluíndo a liquidación que corresponda pola ocupación de espacio público.” Contra esta resolución, que pon fin á vía administrativa, vostede poderá interpor alternativamente o recurso potestativo de reposición, no prazo dun mes que comezará a contar dende o día seguinte ao da recepción desta notificación, ante o alcalde do Concello de Carballo, de acordo cos artigos 116 e 117 da Lei 30/1992, de 26 de novembro, do réxime xurídico das administracións públicas e do procedemento administrativo común; ou o recurso contencioso-administrativo, ante o Xulgado do Contencioso-Administrativo da Coruña, no prazo de dous meses que comezará a contar dende o día seguinte ao da recepción desta notificación, de acordo co artigo 46 da Lei 29/1998 da xurisdición contencioso-administrativa. Se optase por interpor o recurso potestativo de reposición non poderá interpor recurso contencioso-administrativo mentres que aquel non se resolva expresamente ou produza efectos a súa desestimación por silencio administrativo. Todo isto sen prexuízo de que poida vostede interpor calquera outro recurso que puidese estimar máis conveniente ao seu dereito. Carballo, 16 de abril de 2012 D. Adrian Arturo Volart Herrojo